**Muckish** (irsk: *An Mhucais*, som betyr «Svineryggen») er et særegent fjell med flat topp i Derryveaghfjellene i grevskapet Donegal i Irland. Fjellet er det 163. høyeste i Irland med en høyde på 667 meter over havet er fjellet det tredje høyeste i fjellkjeden, hvor Errigal er det høyeste. Muckish er også det nordligste, og nest høyeste, av fjellene i fjellkjeden Seven Sisters («De sju søstre»), som er en del av Derryveaghfjellene. De andre fjelltoppene i Seven Sisters er Crocknalaragagh, Aghla Beg, Ardloughnabrackbaddy, Aghla More, Mackoght og Errigal.

Geologi
-------

Høyverdig kvartssand er av meget ren metamorf bergart, og i lokaliserte områder hvor den har forvitret ved å gå i stykker. Kvarts ble utvunnet i skråningene av fjellet; restene av steinbruddet kan sees på fjellets nordlige siden. Fjellet har god eksponering av dalradiske bergarter og strukturer, rester av istidens bergbreer.

Historie og kulturhistorie
--------------------------

Muckish i bakgrunnen og bekken foran er ved et sted nedenfor Bridge of Tears, «Tårenes bro».
En stor varde (menneskeskapt steinhaug), synlig fra havnivået, kan bli funnet på platået på fjellets topp. Dette markerer en kammergrav fra en gang mellom neolittisk tid (bondesteinalderen) og bronsealderen. I 2000 ble et stort katolsk metallkors plassert på toppen, slik som det også har blitt gjorte på andre irske fjelltopper, og det erstattet et tidligere kors av tømmer som hadde blitt ødelagt i en storm. Det nye korset ble plassert mye nærmere nordenden av fjellet, mens varden er mot sør. Historien om korsene har også blitt emne for en film.

Gruvedrift etter kvarts ble utvunnet på Muckish, fraktet ned, ble eksportert og ble hovedsakelig brukt til framstilling av optisk glass (brilleglass). Sanden ble ført ned fjellet på sluser og ført til bryggen Ards Pier nær Creeslough på lastebiler hvor den ble lastet inn i båter for eksport. To av disse båtene var «Saxon Queen» og «Gaelic Queen». Dessverre sank Gaelic etter å ha forlatt Ards Pier etter å ha gått på grunn ved Black Rock utenfor Rosguill. Det var ingen tap av menneskeliv, og skipets levninger har blitt et populært sted for dykkere.

*Trig Point*, et postament for landmåling på toppen. Korset i bakgrunnen.
Gruvearbeiderne som jobbet på steinbruddet ankom ved bunnen av fjellet til fots eller med lastebil og tok veien opp fjellet til fots ved det som nå er kjent som *The Miners Path* («Gruvearbeiderstien») som går til toppen på nordsiden av fjellet. En mindre vanskelig rute til toppen begynner fra Muckish Gap på sørsiden av fjellet. Disse gruvearbeiderne kom fra distriktene og byene rundt Muckish, med unntak av ingeniør Jack Smyth fra England. Han ble boende i området og ble en integrert del av The Anvil Ceili Band som deres trommeslager.

Falcarragh, Moyra, Dunfanaghy og Creeslough er landsbyene nærmest Muckish. På Falcarragh-siden ligger Mám na Mucaise («Muckishs hull») der man finner Droichead na nDeor («Broen av tårer»). Det var fra denne broen at mange tusen Cloughaneely-emigranter tok farvel med familiemedlemmer som forsvant til det store utlandet. Percy French (1854–1920), den kjente irske poeten, besøkte distriktet på begynnelsen av 1900-tallet, og mens han var på Falcarragh Hotel skrev han et dikt kalt «An Irish Mother», som også har blitt gjort til en sang.

I 2012 var det premiere for en dokumentarfilm på 40 minutter om gruvedriften på Muckish, kalt for *Glass Mountain: The Story of Muckish Sand*. Dokumentarfilmen inneholder opptak fra 1940- og 1950-tallet av arbeidere på fjellet, samt fotografier, dokumenter og intervjuer med noen av mennene som jobbet på stedet.

Bilder
------

* Muckish sett fra Horn HeadMuckish sett fra Horn Head
* Tamdyr langs en avlang vei på Horn HeadTamdyr langs en avlang vei på Horn Head
* Muckish sett fra innsjøen Lough NabollMuckish sett fra innsjøen Lough Naboll

Referanser
----------

1. 1 2 3  «Muckish Mountain An Mhucais», *Mountainviews.ie*
2. ↑  «An Mhucais / Muckish Mountain», *Placenames Database of Ireland*
3. ↑  «North Donegal - County Geological Site Report», *Gsi.geodata.gov.ie*
4. ↑  «Muckish Cairn» Arkivert 22. mai 2023 hos Wayback Machine. *Guide-ireland.com*
5. ↑  Maguire, Stephen (9. august 2013): «New Film to tell Fascinating Story of Donegal’s Millennium Cross», *Donegal Daily*
6. 1 2  «A Short History of Muckish Mountain», *The Workhouse*
7. ↑  «postament», *NAOB*
8. ↑  «Anvil Ceilidh Band - the Anvil», *YouTube*
9. ↑  Peadar MacMahon - «The Mothers song / An Irish Mother», *SoundCloud*
10. ↑  «Glass Mountain: The Story of Muckish Sand», *Falcarragh Visitor Centre*, 6. september 2012

Eksterne lenker
---------------

* (en) Muckish – kategori av bilder, video eller lyd på Commons
* Fotografier avMuckish Arkivert 20. april 2018 hos Wayback Machine.
* Walking Ireland’s Iconic Mountains – Number 2: Muckish, *Walking & Hiking In Ireland*

|  |  |
| --- | --- |
| Oppslagsverk/autoritetsdata | GeoNames
 |